Σωτήριος Γερούσης

Ο Σωτήριος Γερούσης (1803-1870) ήταν Έλληνας μεγαλέμπορος.Σχετικά με την εμπορική του δραστηριότητα βλέπε το βιβλίο της Μαρίας Χατζηϊωάννου Ο εμπορικός οίκος Γερούση 1823-1870 απο την Οθωμανική Αυτοκρατορία στο ελληνικό κράτος από το Μορφωτικό Ίδρυμα Εθνικής Τράπεζας

 Βιογραφία 
Γεννήθηκε στη Σμύρνη γύρω στα 1803, είχε άλλα τρία αδέρφια και καταγόταν από σπουδαία εμπορική οικογένεια του Ιονίου. Ασχολήθηκε με το εμπόριο και εγκαταστάθηκε για τις ανάγκες αυτού στην Ερμούπολη της Σύρου και στη συνέχεια στην Πάτρα, η οποία απετέλεσε και την έδρα της επιχείρησής του. Σύντομα ο εμπορικός οίκος Γερούση καταξιώθηκε στον ευρωπαϊκό χώρο διατηρώντας υποκαταστήματα στο Λονδίνο, την Τεργέστη, τη Σμύρνη κ.α. Ήταν ιδρυτής της ασφαλιστικής εταιρείας Ανατολή καθώς και διαφόρων άλλων ναυτικών επιχειρήσεων. Στην Πάτρα η οικογένεια Γερούση ανέπτυξε πλούσια κοινωνική δραστηριότητα ενώ ο ίδιος είχε εκλεγεί δημοτικός σύμβουλος.

Απεβίωσε το 1870 στην Πάτρα και ενταφιάστηκε στο Α΄ Νεκροταφείο Πατρών. Ο Γερούσης είχε προβεί στην αγορά κτηματικών εκτάσεων στα Σαγέϊκα όπου είχε διαμορφώσει πρότυπες καλλιέργειες.Κώστας Τριανταφύλλου, Ιστορικό λεξικό των Πατρών, Πάτρα 1995, σελ. 386 - 387 Η περιοχή ονομάζεται ακόμα και σήμερα Γερουσαίικα. Ήταν παντρεμένος και είχε παιδιά. Ανιψιός του ήταν ο Περικλής Γερούσης.
Πηγές

Κατηγορία:Έλληνες επιχειρηματίες
Σωτηριος